runetrust/blame-folketinget-dk huggingface dataset:
Bjarne Laustsen (S), 2014-09-09:
Det har jo tidligere været forsøgt under den borgerlige regering i 1980'erne, hvor det endte med, at det var de arbejdsløse og kontanthjælpsmodtagerne, der måtte betale, fordi arbejdsgiverne gerne ville have, at de folk, der var i arbejde, kom til lægen, og derfor betalte man.
Kristian Thulesen Dahl (DF), 2003-02-06:
Der er masser at gøre for Danmark, hvis det danske Folketing ønsker det, og hvis der er et flertal her, der ønsker at involvere Danmark. I forhold til udlændingeområdet vil jeg sige stik modsat, at det er meget vigtigt, vi fastholder vores forbehold.
Lotte Rod (RV), 2024-05-15:
Det er jo derfor, vi i Radikale Venstre både foreslår at lave en ny pædagoguddannelse, som der er flere der har lyst til at gå på, og at vi så samtidig sørger for at oprette uddannelsesstillinger i alle vores vuggestuer og børnehaver, sådan at de mange medhjælpere, der er rundtomkring, bliver uddannede pædagoger.
Charlotte Antonsen (V), 2006-11-30:
Nu har vi hørt, at hr. Messerschmidt har været meget i Europarådet, ville det så ikke være et fint supplement, eller er hr. Messerschmidt så meget imod FN – det er jo FN, der dybest set er garanten for menneskerettighederne – at det ligger sådan helt uden for horisonten?
Anne Baastrup (SF), 2000-03-03:
O.k., så klarer forældrene det selv, men ungerne kommer jo så ikke i SFO'en, fordi forældrene jo så skal finde et eller andet andet tilbud, eventuelt hos imamen om eftermiddagen, og så har vi ikke noget styr på, hvad det er for en undervisning, der i øvrigt tilbydes.
Kirsten Brosbøl (S), 2007-03-21:
Når det så tydeligt bliver sagt fra den, der forsøger at indrykke annoncen, er det så ikke dybt problematisk, at der ikke bliver gjort noget for at forhindre det; at de her medier ikke tager deres ansvar alvorligt og lever op til det, som ministeren klart har sagt i dag, nemlig at det er forbudt at bringe annoncer, hvis man er klar over, at det dækker over ulovlige forhold?
Lene Espersen (KF), 2005-03-03:
Jeg må sige, at jeg er meget glad for, at alle partier, på trods af at vi måske ikke går så vidt, som alle kunne ønske sig, bakker op om, at der nu kommer en skriftlig begrundelse, såfremt justitsministeren benytter sig af denne mulighed, og at Folketingets formand bliver underrettet, således at der også sker offentlighed i sagen.
Kim Andersen (V), 2011-03-01:
De hensyn, som ligger bag den nugældende kontrolordning, er ikke længere på samme måde som tidligere aktuelle for handel mellem EU-landene, og det giver derfor god mening at implementere EU-direktivet i dansk lov og få en mere nutidig, smidig og mindre bureaukratisk ordning for udførsel af forsvarsmateriel fra Danmark, men samtidig naturligvis en ordning, som indeholder den samme nødvendige sikkerhed som tidligere.
Rasmus Nordqvist (ALT), 2015-10-20:
Vi synes, at den gode og empatiske løsning ligger i at indgå i en fælles europæisk asyl- og flygtningepolitik, så vi kan spille en aktiv rolle i de løsninger, der skal til, og så vi ikke bare overlader det til andre EU-lande at håndtere og løse udfordringen, men også så vi kan være med til at presse den flygtninge- og asylpolitik, der skal føres i EU, i den rigtige retning, i den retning, som vi ønsker fra dansk side.
Per Clausen (EL), 2011-01-27:
Jeg forstår, at hr. Jørn Dohrmann er meget begejstret for målsætningen om, at man skal fordoble det økologiske areal i landbruget, men jeg forstår også på hr. Jørn Dohrmann, at hvis der ikke sker nogen vækst i det økologiske areal inden for landbruget, så har hr. Jørn Dohrmann ikke tænkt sig at gøre noget, for det er bare et frit valg.
Lisbeth Bech Poulsen (SF), 2018-03-13:
Det gjorde vi, fordi vi mente, at der stadig væk var visse brancher, der kunne bruge den her ordning i forhold til vækst og beskæftigelse, men jo i allerhøjeste grad for at få sat skub i energirenoveringer, skub i den grønne omstilling i forhold til folks huse, i forhold til at få gennemført forskellige tiltag.
Gitte Lillelund Bech (V), 2011-05-25:
Jeg er så heldigvis glad for, at der er rigtig mange i forsvaret, der faktisk har sagt til mig, at de godt ved, hvad ministeren mener, fordi ministeren siger: Vi skal have lavet effektiviseringsanalyserne færdige, vi skal have lavet de analyser færdige, som er igangsat i det her forsvarsforlig, så vi har et sagligt grundlag at beslutte på.
Alex Vanopslagh (LA), 2020-05-26:
I lande som Iran og lignende er der en større grad af ligestilling mellem mænd og kvinder i uddannelsesvalget, for der er ligestillingen ikke fri, da man dér skal vælge en bestemt vej, mens det derimod i de nordiske lande er sådan, at forskellene mellem kønnene, i forhold til hvad man ønsker karrieremæssigt og uddannelsesmæssigt, er større end i mange af de lande, der ikke er frie, fordi mænd og kvinder i gennemsnit er forskellige, hvilket der ikke noget galt i.
Per Clausen (EL), 2011-11-17:
Det er ikke, fordi jeg ikke er helt enig i, at hvis man forsøger at lave overgreb mod et mindretal og dette mindretal siger, at det synes de er en rigtig dårlig idé, så skal vi selvfølgelig støtte mindretallet, præcis ligesom Enhedslisten jo støttede mindretallet i Folketinget, da man under diskussionen om udvalgsstrukturen diskuterede, hvilke udvalg der skulle være, og et mindretal tilkendegav, at de ønskede et udvalg, som Enhedslisten ikke havde nogen interesse i blev bevaret, men hvor vi alligevel sagde, at det ville vi godt støtte mindretallet i.
Karen Jespersen (V), 2007-12-12:
Men året efter var der jo mulighed for at sætte skatten op, og det var også det, som finansministeren blev spurgt om i sidste uge. Det, jeg så forstår der ligger i spørgsmålet, er, at man siger: Pas nu på, at I ikke igen går ind og rammer de kommuner, så de kommer yderligere i klemme.
Ole Sohn (SF), 2000-11-24:
I forlængelse heraf kan hastværket undre, da hastværk jo som bekendt ofte er lastværk. Med ikrafttræden allerede fra årsskiftet har man reelt ikke mange muligheder for at efterkomme eventuelle ændringer fra den korte høringsrunde, eller som den tilsvarende korte udvalgsbehandling kunne give anledning til.
Marie Bjerre (V), 2020-04-22:
Mener ministeren, at det er rimeligt, at virksomheder, der af forskellige årsager har organiseret sig med ét cvr-nummer frem for flere, kan have svært ved at leve op til minimumskravene for hjemsendelse af medarbejdere under lønkompensationsordningen og omsætningskravet til kompensation for faste udgifter, da disse krav gælder for virksomhedens cvr-nummer og ikke for virksomhedens enkelte afdelinger/p-numre?
Jesper Petersen (S), 2017-01-10:
Herudover nævnes det i lovforslaget, at de øvrige punkter, der bliver berørt i aftalen med KL, i øjeblikket er genstand for analyser i Skatteministeriet, men jeg vil gerne opfordre ministeren til at give en status på de her analyser over for udvalget som led i udvalgsbehandlingen her.
Klaus Hækkerup (S), 1999-04-20:
Men vi har en ganske særlig kommunalstruktur i hovedstadsområdet, og den kommunale struktur er den, regeringen nu finder en løsning på, og det er præcis den, som Opgavekommissionen med vilje har undladt at udtale sig om, så jeg ser ingen modstrid mellem det, der er i Opgavekommissionens betænkning, og det lovforslag, der ligger her.
Mads Rørvig (V), 2014-11-25:
Kan fru Astrid Krag ikke se modsætningsforholdet, der ligger i det, at en konkret nøglemedarbejder fra udlandet skal tilgodeses i Danmark, mens den konkrete nøglemedarbejder, kan man sige, fra Danmark, der er i Danmark, måske skal have en meget højere løn, fordi skatteprocenten er meget højere?
Bertel Haarder (V), 2004-11-16:
Jeg rejste spørgsmålet over for den vietnamesiske vicepremierminister under en lang samtale i går, hvor vi også drøftede en række andre emner, og jeg fik hans forsikring om, at Brix Andersen nu vil få en fair retssag og en forsvarer osv. i overensstemmelse med vietnamesisk lov, og at det vil finde sted i slutningen af december.
Martin Lidegaard (RV), 2019-01-24:
Jeg kan i og for sig ikke se nogen grund til ikke at være så kritisk som overhovedet muligt over for de bosættelser – det må man tillade sig at være – samtidig med at man har en nuanceret tilgang til, hvordan konflikten mellem Israel og Palæstina kan løses, og vi ved alle sammen godt, at det er komplicerede forhandlinger, hvor begge parter har et ansvar.
Karsten Lauritzen (V), 2012-01-17:
Hvis man skal tage diskussionen, skal man i hvert fald ikke gøre det med udgangspunkt i de her kosmetiske ændringer, der ligger, og Venstres folketingsgruppes opfattelse i øjeblikket er, at det lovforslag, der ligger her, ikke ændrer nævneværdigt ved den retspraksis, som Højesteret har fastlagt.
Astrid Krag (S), 2012-10-24:
Derfor er et stærkt offentligt sundhedsvæsen – og at vi ikke bruger vores midler på overbetaling af privathospitalerne, men i det fælles offentlige sundhedsvæsen – altså den bedste garant for, at alle patientgrupper, også de tunge, de komplicerede, de mest udsatte patientgrupper, får en behandling af meget høj kvalitet.
Thor Pedersen (V), 2006-12-07:
Jeg skal ikke blande mig i, hvilke aftaler eller hvilken forståelse der er mellem S og SF, men jeg synes, det ville være meget nyttigt at påbegynde debatten og sige, hvad det egentlig er, man vil gøre, når man ikke kan love hverken højere beskæftigelse eller lavere ledighed, eller at man nedbringer gælden hurtigere, så det, der bliver til rådighed for vore efterkommere, er i stand til at sikre, at vi kan finansiere velfærdsstaten efterfølgende.
Morten Vehl (DD), 2024-01-11:
Hvis der for personfarlig kriminalitet skal være en straf, der står mål med forbrydelsens grovhed, er det afgørende, at politi, anklagemyndighed, kriminalforsorg og domstole har de nødvendige økonomiske og personalemæssige ressourcer til at håndtere de forøgede straffe.
Poul Nyrup Rasmussen (S), 2000-02-23:
Og jeg må måske også minde om, at hvis man virkelig forestillede sig, at det forslag, Dansk Folkeparti har fremsat om, at en hel familie, far, mor, børn og børnebørn, skal smides ud, blev vedtaget, så ville Danmark formentlig blive smidt ud af Europarådet og blive sat på standby af EU, og derfor forstår jeg godt baggrunden for spørgerens interesse.
Thorkild B. Fransgaard (FRI), 1999-11-18:
Men der er også rigtig mange, der kun har været kortvarigt beskæftiget og er ude igen, og vi har ingen statistik over, hvor mange der blev arbejdsløse i de etablerede servicevirksomheder, da loven blev indført, så summa summarum: Det argument med, at der er kommet flere i arbejde, sætter jeg et stort spørgsmålstegn ved.
Anne Baastrup (SF), 2003-12-10:
Det er tilsyneladende helt almindeligt, at folk konstant render rundt med en lommekniv - det var jeg faktisk ikke klar over - og samtidig er der flere, der påpeger, at de altid har en kniv i bilen for det tilfælde, at der skulle ske en ulykke, hvor der kræves en kniv for at skære indespærrede fri.
Jørn Neergaard Larsen (V), 2016-11-15:
Den utilsigtede og lidt besynderlige konsekvens er her, at man som ph.d.-studerende er ansat og får løn, og at man derfor optjener ret til dagpenge i ph.d.-forløbet, og at forløbet i den forstand betragtes som et fuldtidsarbejde.
Kaare Dybvad Bek (S), 2025-10-21:
Men præcis i forhold til de selvstændige må jeg også bare sige, at jeg da synes, det er ærgerligt, hvis man ikke benytter den her ordning, og lige nu er der jo en lige mulighed for at bruge barselsordningen, uanset om man er selvstændig eller man er lønmodtager.
Steen Gade (SF), 2005-09-06:
Kan Det Konservative Folkepartis ordfører ikke godt se, at det, at man har fået en besparelse fra 2002 til i dag på 9 mia. kr. til at blive til en besparelse fra 2002 til 2009 på kun 8 mia. kr., faktisk gør, at vi næsten ikke kan prioritere.
Bertel Haarder (V), 2011-02-03:
Og for det andet er der det, at apotekeren jo skal betale et gebyr til udsalgsbestyreren for at forestå udleveringen – det er 4 kr. 80 øre pr. pakke – og derfor er det jo ikke nødvendigvis en vældig god forretning at oprette et sådant udsalgssted inde på naboapotekerens område.
Morten Bødskov (S), 2007-05-16:
, vi undrer os over, at man ikke fra Udenrigsministeriets side ser med meget stor alvor på, at grundlaget er blevet brudt, hvad det er for oplysninger, der er videregivet, hvem det er – det er en professor, og man må gå ud fra, at han forstår det, når han får stukket sådan et papir i hånden – og i hvilken sammenhæng formidlingen af de har oplysninger, som altså sker på et brudt grundlag, videre foregår.
Jacob Jensen (V), 2018-09-06:
Jeg siger ikke, at sundhedsvæsenet i dag er blevet en smuk svane, men en massiv indsats i forhold til ressourcetildelingen, rekrutteringen af fagpersonale, patientrettigheder med hurtig udredning og behandlingsret, muligheder for frit sygehusvalg og en strukturtilpasning, hvor der tilbydes specielbehandling af høj kvalitet, har gjort en kæmpe forskel.
Aage Frandsen (SF), 2002-01-30:
»Hvad er regeringens begrundelse for, at der skal ske en formindsket anvendelse af daghøjskolerne, og hvordan mener ministeren, at de mennesker, der hidtil har opnået kompetencer gennem tilbud på daghøjskoler, i fremtiden skal kunne opnå tilsvarende kompetencer?«
Martin Geertsen (V), 2019-04-30:
Så jeg synes i virkeligheden, at vi på det her område, selv om jeg sådan set godt kan forstå intentionen i det forslag, som SF her har fremsat, allerede imødekommer de balancer, som jeg i hvert fald synes er nødvendige, nemlig hensynet til borgerne på den ene side og hensynet til ressourcerne på den anden side, på tilfredsstillende vis.
Carsten Hansen (S), 2010-03-05:
Vi har foreslået, at man kigger på taxametrene, vi har foreslået, at man lever op til den forpligtelse ved at give nogle bedre muligheder for at levere uddannelsesforsyning i udkantsområderne, og så undrer det mig, at undervisningsministeren fuldstændig overser, at det er et enigt regionsråd, som går imod det, det er et enigt Svendborg Byråd med alle politiske partier, der går imod.
Peter Skaarup (DF), 2000-11-02:
Det er vi meget usikre på om kan være tilfældet. Vi tror også, det ville være et problem, hvis det var sådan, at det var i Danmark eller i Europa, vi så de meget kedelige konfrontationer mellem lande, at de så fra afrikansk, asiatisk eller sydamerikansk hold pludselig begyndte at sende fredsskabende soldater hertil.
Villum Christensen (LA), 2012-05-24:
Der er jo rigtig, rigtig mange implikationer i forhold til CO2-problematikken, når man snakker biomasse, f.eks. hvad angår plantning af skov, og hvad angår, hvad der sker i ulandene osv. Er det sådan, at man har en plan b i den her flotte aftale, hvis man i løbet af halvandet år – jeg kan forstå, at det tager halvandet år at lave sådan en undersøgelse – opdager, at biomasse i virkeligheden slet ikke er bæredygtigt?
Jann Sjursen (KRF), 1999-11-11:
Det er sådan set Folketingets ansvar i denne her sammenhæng i forhold til, hvordan vi vil definere levedygtighedskriteriet, så hvis fru Gitte Seeberg ikke kan svare på det i dag, så vil jeg da blot opfordre Det Konservative Folkeparti til at gå ind i den debat også i stedet for at lade sig nøje med en årlig redegørelse, som jeg forstod på ordførerens indlæg her i dag.
Ellen Trane Nørby (V), 2018-05-09:
Som sagt er det ikke, fordi regeringen er cannabisforskrækket, for vi ser et kæmpe potentiale i den medicinske cannabis, men det er bare en anden diskussion end det her spørgsmål om bare at tillade, at alle danskere kan producere og dyrke cannabis i egen have, på altanen eller i egen bolig.
Martin Henriksen (DF), 2008-05-28:
Jeg kan bekræfte, at Dansk Folkeparti synes, at det er en god idé at overholde indgåede aftaler, og jeg synes også, at det er en god idé, at man, når nu en kreds af partier - om det skal være i satspuljekredsen eller andre steder - mødes for at diskutere, hvad man skal gøre fremadrettet, så har fået regeringen til at måle effekten af det, som den har gjort på området.
Jann Sjursen (KRF), 2002-04-05:
Man har efter måneders forhandlinger og konsultationer med russerne valgt at tage skridt til at opsige aftalen, fordi man ikke fandt, at man inden for aftalens rammer kunne få en revision af denne. Jeg synes, at det er vigtigt at have med, fordi vi må sige, at det jo ikke, efter at USA så har opsagt aftalen, har betydet, at forhandlingerne er blevet mindre intensive, end de var før aftalens opsigelse.
Kamal Qureshi (SF), 2003-11-19:
forskellige opfattelser, men skulle det, fru Birthe Skaarup sagde, forstås sådan, at man gør sig nogle tanker om nogle områder, men man har ikke konkrete forslag til, hvordan forholdene kan forbedres for enlige og studerende, så det ikke er nogle økonomiske eller praktiske problemstillinger, der er afgørende for, hvad de vælger?
Jane Heitmann (V), 2021-11-18:
Det peger Det Etiske Råd også på i deres høringssvar, og jeg deler rådets bekymring for, om lovforslaget her vil bidrage til en øget stigmatisering af en i forvejen udsat gruppe, som jo dels er syge mennesker, dels er mennesker, som på grund af kriminalitet er i risiko for at blive dobbelt stigmatiseret.
Aase D. Madsen (DF), 1999-12-10:
Da guldet så at sige ligger i netselskaberne, som ejer kraftværkerne, er det naturligt, at lovforslaget nu giver disse ejere mulighed for at optage lån og overføre kapital til kraftværkerne. Dansk Folkeparti er tilfreds med, at der nu så at sige er slået et hul i Berlinmuren med hensyn til adskillelse af kapital fra det ene selskab til det andet.
Maja Panduro (S), 2010-04-15:
Det undrer mig stadig, at det tilsyneladende slet intet indtryk gør på ordføreren, at alle de, som har forstand på det her, tigger os om at lade være; at regeringens egen Ungdomskommission, sammensat af alle dem, som ved allermest om kriminalpræventivt arbejde i Danmark, siger, at man risikerer, det har en direkte negativ kriminalpræventiv effekt.
Jacob Mark (SF), 2020-06-17:
Jeg vil dog gerne give Dansk Folkeparti og hr. Jens Henrik Thulesen Dahl et tilbud – for jeg er jo pragmatisk, og vi har lavet mange gode aftaler sammen – om, at hvis Dansk Folkeparti vil være med til at forhandle om kortere skoledage, mere frihed til skolerne, flere timer med to voksne, så vil vi til gengæld gerne være med til at forhandle, at vi sætter penge af til at give alle danske skoler og uddannelsesinstitutioner sangbøger.
Rasmus Prehn (S), 2011-02-09:
Regeringen har lovet danskerne en folkeskole i verdensklasse, men den økonomi, man stiller til rådighed for kommunerne, betyder, at de er nødt til at reducere i antallet af lærere, i antallet af timer og også er nødt til at lukke rekordmange skoler; det er jo virkeligheden.
Torsten Schack Pedersen (V), 2021-02-03:
Jeg vil bare høre, om ministeren deler den kritik, der er rejst af det beslutningsgrundlag, der ligger til grund for Kommissionens anbefalinger, eller om ministeren mener, at det grundlag tegner et retvisende billede af, at aktionærerne ofte har kortsigtede interesser, når ministeren nu refererede til det i svaret.
Lissa Mathiasen (S), 2001-01-31:
Det andet, jeg godt vil høre, er, om boligministeren ikke mener - også foranlediget af spørgerens spørgsmål her - at det er afgørende, at man i en samlet boligpolitik sikrer, at den standard, vi tilbyder vores beboere at bo i, også er god, selv om man ikke har den højeste indkomst, at vi altså sikrer nogle ordentlige, sunde boliger for alle.
Margrethe Vestager (RV), 2004-02-06:
også vil gøre det til borgernes bedste, også uden en bureaukratisk lovgivning, som i stive rammer presser dem til at gøre ting, som ikke har relation til den lokale demokratiske debat, til traditionen eller til de lokale forskelle, som må være en helt rimelig forventning, når vi har et lokalt demokrati.
Helle Thorning-Schmidt (S), 2011-12-14:
Regeringen fortsætter med de regler, det synes jeg er en rigtig god ting, og vi har faktisk også lagt en vis sikkerhedsafstand til reglerne, så vi ikke kommer tæt på dem, f.eks. ansætter vi ikke tre rådgivere, vi ansætter to rådgivere i visse ministerier.
Tom Behnke (FRI), 1999-12-07:
Det må være sådan, at vi i hvert fald får stillet ændringsforslag om, at forslagets § 6, stk. 2, hvor betalingens størrelse fastsættes af det enkelte amtsråd inden for maksimumbeløbet, der er fastsat af undervisningsministeren, må udgå, og at man i stedet får lavet en bestemmelse, der hedder, at hvis man vil have den her deltagerbetaling, så bør den være ens, og den bør være ens over hele landet.
Lene Espersen (KF), 2004-12-01:
Jeg sagde i min besvarelse til hr. Peter Skaarup, at et medlem af foreningen Hizb-ut-Tahrir tidligere er blevet straffet for sine udtalelser om jøder, og at det gav grundlag for, at Rigsadvokaten kunne undersøge, om der var tilstrækkeligt med beviser til, at foreningen kunne opløses ved dom.
Marianne Jelved (RV), 1999-02-03:
Jeg skal ikke kommentere den danske ambassade; jeg kender ikke sagen, men jeg vil bede hr. Frank Dahlgaard om at dokumentere sort på hvidt - så vil jeg gerne forholde mig til det - at de danske ministre generelt er det lands ministre, som er der i kortest tid ved de samlinger, der er i Nordisk Råds regi.
Jens Joel (S), 2025-10-31:
Det er rigtigt, at det lovforslag, vi i dag behandler, jo i virkeligheden skal sikre, at vi ikke oplever nogen af de ting, vi har set beskrevet i eksempelvis dagspressen, hvor nogle kriminelle, som har begået meget alvorlige forbrydelser, har været indlagt lang tid, dømt til at være i behandling i retspsykiatrien, og samtidig har fået udbetalt en førtidspension, til trods for at de ikke havde udgifter til kost og logi og dermed jo faktisk har forladt en behandlingsdom med en meget stor opsparing i nogle tilfælde.
Morten Bødskov (S), 2023-11-22:
Man kan tage et kig ud på vejene og se, hvordan der nu er rigtig mange, der køber grønne biler, og det hjælper både klimaet, det hjælper på transporten, og det hjælper de almindelige familier til at få en billigere, bedre og grønnere bil, eksempelvis til at køre til og fra arbejde.
Lars Boje Mathiesen (UFG), 2024-04-09:
Jeg er enig i, at det også er meget vigtigt, om der har været usaglige ting, og om der har været politisk eller personlig indblanding og personlige interesser, men det andet element er vel også helt centralt for vores folkestyre og for, at vi som Folketing skal kunne holde øje med regeringen, de magthavere og de myndigheder, som vi har til at repræsentere os og til at reagere på vegne af Folketinget og borgerne.
Anni Svanholt (SF), 2001-05-29:
Til fru Tove Videbæk: Ja, sagen er jo nok i virkeligheden den, at i de her spørgsmål opfatter jeg det sådan, at Kristeligt Folkeparti og også Venstre, og for så vidt sikkert også Dansk Folkeparti, fokuserer meget på de private hospicer.
Kristian Thulesen Dahl (DF), 2021-01-19:
Har statsministeren gjort sig den ulejlighed at have været tilbage og set på tidligere sager, hvor man ikke har valgt at rejse en rigsretssag, og fundet ud af, om man med det her sænker barren for, hvornår man i fremtiden bliver nødt til at rejse en rigsretssag, for netop at sikre lighed for loven fremover?
Per Clausen (EL), 2005-05-20:
Er det ikke rigtigt, at det faktisk er meget svært at forestille sig, at man kan opnå nogle stordriftsfordele, der rigtig kan give noget økonomisk ude i kommunerne, hvis det ikke indebærer, at der lukkes nogle institutioner, skoler og børnehaver osv., som ligger ude i de mindre dele af de nye, meget store kommuner?
Lars Løkke Rasmussen (V), 2003-03-13:
Ifølge beslutningsforslaget fra Socialdemokratiet skal regeringen inden udgangen af indeværende år fremsætte et lovforslag, som begrænser børns og unges adgang til brug af tobaksvarer, bl.a. ved at indføre forbud mod salg af tobak til unge under 15 år.
Kim Behnke (UP), 2001-05-09:
Men så længe det færøske folk ønsker at være en del af rigsfællesskabet, så er det min opfattelse, at de skal være velkomne til at deltage i det rigsfællesskab, og at det aldrig kan være sådan, at det er storebror Danmark, der skal træffe beslutning om, at lillebror Færøerne skal forlade rigsfællesskabet.
Pia Kjærsgaard (DF), 2011-10-06:
Vi vil også gerne arbejde for, at der bliver nogle ordentlige minimumsregler for hjemmehjælp, så de ældre kan få en ordentlig og værdig pleje i alle de socialistisk ledede kommuner, hvor der er blevet skåret ind til benet, ligesom der burde indføres langt, langt flere favorable vilkår for de ældre.